text: [{"text_idx": "#000002", "text": "A\u0301 Tjo\u0301\u00f0pallinum venja tey i\u0301 hesum d\u00f8gum til frumsy\u0301ningina tann 30. septembur. Leikstjo\u0301ri er i\u0301slendski Gio (Gu\u00f0jo\u0301n Pedersen), sum vi\u00f0 hepnari hond longu hevur leikstjo\u0301rna\u00f0 fleiri leikir a\u0301 Tjo\u0301\u00f0pallinum, millum a\u00f0rar Breaking the Waves, Portretti\u00f0 og seinast skemtileikin Moldv\u00f8rpuna."}, {"text_idx": "#000004", "text": "Harold Pinter var\u00f0 f\u00f8ddur i\u0301 London i\u0301 1930 og fo\u0301r sum ungur a\u0301 sjo\u0301nleikarsku\u0301la og arbeiddi si\u0301\u00f0ani innan leiklistina i\u0301 Onglandi og I\u0301rlandi. I\u0301 si\u0301ni skriving fekk hann serstakliga i\u0301bla\u0301stur fra\u0301 Samuel Beckett, men skjo\u0301tt var\u00f0 greitt, at Pinter gekk si\u0301nar egnu lei\u00f0ir. Samanbornir vi\u00f0 leikirnar hja\u0301 Beckett, eru teir hja\u0301 Pinter meira naturalistiskir, og hann rita\u00f0i si\u0301tt navn inn i\u0301 b\u00e6\u00f0i sjo\u0301nleikar- og bo\u0301kmentas\u00f8guna seint i\u0301 fimti- og byrjanini av sekstia\u0301runum vi\u00f0 leikum so sum The Dumb Waiter, The Caretaker og The Homecoming."}, {"text_idx": "#000006", "text": "F\u00f8\u00f0ingardagsveitslan var\u00f0 frumsy\u0301ndur i\u0301 Cambridge i\u0301 1958 og hevur si\u0301\u00f0ani veri\u00f0 leiktur o\u0301teljandi fer\u00f0ir a\u0301 leikhu\u0301sum kring heimin. Helst kann sigast, at sum heimurin s\u00e6r u\u0301t i\u0301 dag vi\u00f0 ivasamari mi\u00f0lan av sannroyndum og beinlei\u00f0is falsti\u0301\u00f0indum, er leikurin so vi\u00f0komandi sum nakranti\u0301\u00f0."}, {"text_idx": "#000007", "text": "Tr\u00f8llvaksni ma\u00f0urin Stanley hevur f\u00f8\u00f0ingardag, ella r\u00e6ttari, Meg sigur, at hann hevur f\u00f8\u00f0ingardag. Meg og ma\u00f0ur hennara, Petey, reka ta\u00f0 li\u0301tla, forfalna gistingarhu\u0301si\u00f0, har Stanley by\u0301r. Men Stanley er ikki heilt samdur i\u0301, at hann hevur f\u00f8\u00f0ingardag, og hevur i\u0301 \u00f8llum f\u00f8rum ikki hug at gera naka\u00f0 sto\u0301rvegis burtur u\u0301r ti\u0301. Kortini ver\u00f0ur veitsla, ta\u0301 i\u00f0 teir ba\u0301\u00f0ir ga\u0301tuf\u00f8ru gestirnir Goldberg og Maccann eru komnir a\u0301 ga\u0301tt, men sum fra\u0301 li\u0301\u00f0ur gerst f\u00f8\u00f0ingardagurin ikki s\u00f8rt marrukendur, og ein dagur, i\u00f0 Stanley seint fer at gloyma, antin hann hev\u00f0i f\u00f8\u00f0ingardag ella ikki."}]